กฎกระทรวงการควบคุมการขนส่งของที่อยู่ในอารักขาของศุลกากร พ.ศ. 2566
วันที่ประกาศ: 2023-01-18

content: กฎกระทรวง การควบคุมการขนส่งของที่อยู่ในอารักขาของศุลกากร พ.ศ. ๒๕๖๖
content: อาศัยอำนาจตามความในมาตรา ๕ (๖) แห่งพระราชบัญญัติศุลกากร พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “การขนส่งของ” หมายความว่า การเคลื่อนย้ายหรือขนย้ายของที่อยู่ในอารักขาของศุลกากร “การควบคุมการขนส่งของด้วยอุปกรณ์เฉพาะ” หมายความว่า การควบคุมและตรวจสอบการขนส่งของที่อยู่ในอารักขาของศุลกากรโดยการใช้อุปกรณ์เฉพาะ เพื่อมัด รัด ร้อย คล้อง ประทับตรา ปิดผนึก
sectionNo: 2
content: หรือกระทำการอย่างใดเพื่อให้อุปกรณ์เฉพาะดังกล่าวติดกับภาชนะบรรจุของหรือยานพาหนะที่ใช้ขนส่ง และให้หมายความรวมถึงการควบคุมและตรวจสอบโดยใช้อุปกรณ์อื่นตามที่อธิบดีประกาศกำหนดด้วย “การควบคุมการขนส่งของด้วยเทคโนโลยีดิจิทัล” หมายความว่า ระบบที่ใช้ในการควบคุม ติดตาม
sectionNo: 2
content: และตรวจสอบการขนส่งของที่อยู่ในอารักขาของศุลกากรได้ตลอดเวลาด้วยอุปกรณ์ควบคุมทางศุลกากรดิจิทัล โดยเชื่อมโยงข้อมูลกับระบบศุลกากรอิเล็กทรอนิกส์และระบบอื่น ๆ ที่เกี่ยวข้อง “ผู้ใช้บริการ” หมายความว่า ผู้นำของเข้า ผู้ส่งของออก ผู้นำของผ่านแดน รวมถึงตัวแทนของบุคคลดังกล่าว
sectionNo: 2
content: หรือผู้ขนส่งหรือบุคคลอื่นซึ่งเกี่ยวข้องกับการขนส่งของที่ใช้การควบคุมการขนส่งของด้วยอุปกรณ์เฉพาะหรือเทคโนโลยีดิจิทัล “ผู้ให้บริการ” หมายความว่า ผู้ให้บริการการควบคุมการขนส่งของด้วยเทคโนโลยีดิจิทัล “ค่าบริการ” หมายความว่า ค่าบริการในการควบคุมการขนส่งของด้วยอุปกรณ์เฉพาะ
sectionNo: 2
content: และค่าบริการในการควบคุมการขนส่งของด้วยเทคโนโลยีดิจิทัล
sectionNo: 3
content: ข้อ ๓ การควบคุมการขนส่งของที่อยู่ในอารักขาของศุลกากรตามกฎกระทรวงนี้ ให้ใช้กับการขนส่งของในรูปแบบ ดังต่อไปนี้ (๑) การขนส่งของผ่านแดน (๒) การขนส่งของไปยังคลังสินค้าทัณฑ์บน เขตปลอดอากร เขตประกอบการเสรี ตามกฎหมายว่าด้วยการนิคมอุตสาหกรรมแห่งประเทศไทย
sectionNo: 3
content: หรือการขนส่งของที่ใช้สิทธิประโยชน์ทางภาษีอากรอื่นใดตามที่อธิบดีประกาศกำหนด (๓) การขนส่งของระหว่างท่าหรือที่กับโรงพักสินค้าตามที่อธิบดีประกาศกำหนด (๔) การขนส่งต่อเนื่องหลายรูปแบบ (๕) การขนส่งของรูปแบบอื่นตามที่อธิบดีประกาศกำหนด
sectionNo: 4
content: ข้อ ๔ การควบคุมการขนส่งของที่อยู่ในอารักขาของศุลกากรมีสองวิธี ดังต่อไปนี้ (๑) การควบคุมการขนส่งของด้วยอุปกรณ์เฉพาะ (๒) การควบคุมการขนส่งของด้วยเทคโนโลยีดิจิทัล
sectionNo: 5
content: ข้อ ๕ การควบคุมการขนส่งของด้วยอุปกรณ์เฉพาะเป็นการใช้อุปกรณ์กำกับไว้ที่หีบห่อหรือประตูตู้สินค้า หรืออุปกรณ์อื่นซึ่งอาจแตกต่างกันตามภาชนะบรรจุของและยานพาหนะที่ใช้ในการขนส่ง ทั้งนี้ ตามหลักเกณฑ์ วิธีการ และเงื่อนไขที่อธิบดีประกาศกำหนด
sectionNo: 6
content: ข้อ ๖ การควบคุมการขนส่งของด้วยเทคโนโลยีดิจิทัลเป็นการใช้เครื่องมือที่มีการนำระบบเทคโนโลยีมาใช้ในการควบคุม ติดตาม และตรวจสอบการขนส่งของที่อยู่ในอารักขาของศุลกากร ในการดำเนินการตามวรรคหนึ่งอาจให้บุคคลอื่นเป็นผู้ให้บริการก็ได้ ทั้งนี้ ตามหลักเกณฑ์ วิธีการ และเงื่อนไขที่อธิบดีประกาศกำหนด
sectionNo: 7
content: ข้อ ๗ ผู้ใช้บริการต้องแสดงความจำนงในการใช้บริการการควบคุมการขนส่งของด้วยอุปกรณ์เฉพาะหรือเทคโนโลยีดิจิทัล และชำระค่าบริการ ก่อนปฏิบัติพิธีการศุลกากรตามหลักเกณฑ์ วิธีการ และเงื่อนไขที่อธิบดีประกาศกำหนด อัตราค่าบริการตามวรรคหนึ่งให้เป็นไปตามที่อธิบดีประกาศกำหนด ทั้งนี้
sectionNo: 7
content: ในกรณีมีเหตุอันสมควรอธิบดีจะยกเว้นหรือลดค่าบริการดังกล่าวก็ได้
sectionNo: 8
content: ข้อ ๘ ในระหว่างการขนส่งของที่ใช้การควบคุมการขนส่งของด้วยเทคโนโลยีดิจิทัลผู้ใช้บริการหรือบุคคลซึ่งได้รับอนุญาตจากผู้ใช้บริการมีสิทธิเข้าถึงข้อมูลที่เกี่ยวข้องกับการขนส่งของตน เพื่อตรวจสอบติดตามสถานะการขนส่งของได้ตลอดระยะเวลาที่มีการขนส่งผ่านช่องทางที่อธิบดีประกาศกำหนด
sectionNo: 9
content: ข้อ ๙ ผู้ให้บริการมีหน้าที่จัดหาอุปกรณ์ รวมทั้งบุคลากร เพื่อดำเนินการระบบติดตามการขนส่งของด้วยเทคโนโลยีดิจิทัลที่อยู่ในการควบคุมทางศุลกากรให้พร้อมต่อการให้บริการได้อย่างต่อเนื่องและมีประสิทธิภาพตลอดระยะเวลาให้บริการ โดยผู้ให้บริการมีสิทธิได้รับค่าตอบแทนตามหลักเกณฑ์และวิธีการที่อธิบดีประกาศกำหนด
sectionNo: 10
content: ข้อ ๑๐ ผู้ให้บริการต้องจัดเก็บและรักษาข้อมูลที่เกี่ยวข้องกับการดำเนินการของระบบติดตามการขนส่งของด้วยเทคโนโลยีดิจิทัล และส่งมอบให้แก่กรมศุลกากรตามหลักเกณฑ์ วิธีการ และเงื่อนไขที่อธิบดีกำหนด และมิให้นำข้อมูลดังกล่าวไปใช้หรือเปิดเผย เว้นแต่จะได้รับอนุญาตจากกรมศุลกากร
content: ให้ไว้ ณ วันที่ ๖ มกราคม พ.ศ. ๒๕๖๖ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เพื่อประโยชน์ในการควบคุม ติดตาม และตรวจสอบการขนส่งของที่อยู่ในอารักขาของศุลกากร เพื่อป้องกันการลักลอบหรือหลีกเลี่ยงการชำระอากรศุลกากร โดยใช้ระบบเทคโนโลยีที่ทันสมัย อันจะเป็นประโยชน์ต่อการเพิ่มความสามารถในการแข่งขันของประเทศ
content: จึงจำเป็นต้องออกกฎกระทรวงนี้